**VÄLJAVÕTE**

**Luunja Vallavolikogu revisjonikomisjon**

**Koosoleku protokoll**

**LUUNJA VALLAVOLIKOGU REVISJONIKOMISJONI**

**AKT nr**

Luunja Vallavalitsuse poolt esitatud 2018. a konsolideerimisgrupi majandusaasta aruande revideerimise kohta.

Lohkvas

29.05.2019

Luunja Vallavolikogu revisjonikomisjon tutvus 2018. a majandusaasta aruande ja selle lisadega ning audiitori aruandega. Lisaks käis revisjonikomisjon kohtumas vandeaudiitor Toivo Alajõega (vastavalt KOFS §29 lg 10), kes tutvustas audiitori aruannet ja selgitas olulisemaid auditi käigus tehtud tähelepanekuid.

Revisjonikomisjon teeb järgmised ettepanekud:

1. Revisjonikomisjon teeb ettepaneku majandusaasta aruandele lisada tulevikus konsolideerimisgrupi põhivarade nimekiri koos soetusmaksumuse ja – aasta, kasutusea ning jääkväärtusega.
2. Suurimaks investeeringu objektiks on valla teede ehitus. Teeme ettepaneku lisada tulevikus majandusaasta aruandele põhjalikum selgitus teede investeeringute kohta- investeeringu objektide nimekiri koos mahtude ja investeeringusummadega.

Revisjonikomisjoni seisukoht on peale majandusaasta aruande läbivaatust ja toetudes audiitori arvamusele, et Luunja Vallavalitsuse poolt esitatud 2018. a konsolideerimisgrupi majandusaasta aruanne ja selle lisad kajastavad valla kui terviku finantsseisundit objektiivselt ning revisjonikomisjon teeb volikogule ettepaneku antud majandusaasta aruanne kinnitada.

Revisjonikomisjoni esimees: Kaire Vahejõe

Liikmed: Aavo Arrak

Vjatšeslav Korobov